Ιάκωβος Χάουαρντ, 3ος κόμης του Σάφολκ

Ο Ιάκωβος Χάουαρντ, 3ος κόμης του Σάφολκ, Ιππότης του Λουτρού, αγγλ.: James Howard, 3rd Earl of Suffolk, KB (10 Φεβρουαρίου 1606/07 Δεκέμβριος 1688), και 3ος βαρόνος Χάουαρντ ντε Γουόλντεν (1619–1688), μεγαλύτερος γιος του Θεόφιλου Χάουαρντ 2ου κόμη του Σάφολκ. Ο Χάουαρντ τιμήθηκε με τον τίτλο του ιππότη στο Τάγμα του Λουτρού το 1626, και ήταν συνεπίτροπος του κοινοβουλίου του Καρόλου Α΄ την ίδια χρονιά. Υποστήριξε την υπόθεση των Βασιλικών στον Αγγλικό Εμφύλιο Πόλεμο, και ήταν αυλικός μετά την Παλινόρθωση της μοναρχίας το 1660. Ήταν λόρδος-υποδιοικητής του Σάφολκ και του Κέιμπριτζσιρ και κύριος του Κοιτώνος, 1660–1682. 

 Βιογραφία 
Κατά τη στέψη του Καρόλου Α΄ στις 2 Φεβρουαρίου 1626, ο Χάουαρντ διορίστηκε Ιππότης του Λουτρού,  cites Metcalfe, Book of Knights, p. 186 και τον Φεβρουάριο του 1639, ως λόρδος Γουόλντεν, έγινε αρχηγός μίας ομάδας εθελοντών ιππέων για τον στρατό του βασιλιά. 

Στις 3 Ιουνίου 1640 ο Χάουαρντ διαδέχθηκε τον πατέρα του, Θεόφιλο, ως 3ος κόμης του Σάφολκ, και στις 16 του ίδιου μήνα ορκίστηκε συν-λόρδος-υποδιοικητής του Σάφολκ.  Το κοινοβούλιο τον όρισε λόρδο-υποδιοικητή της κομητείας στις 28 Φεβρουαρίου 1642.  cites Commons' Journals, ii. 459. Στις 28 Δεκεμβρίου 1643 έλαβε κλήση να παραστεί στο βασιλικό Κοινοβούλιο στην Οξφόρδη,  cites Cal. State Papers, Dom. 1641-3, p. 508. και στις 7 Ιουλίου 1646 διορίστηκε συν-επίτροπος από το κοινοβούλιο προς τον βασιλιά στο Νιούκαστλ.  cites Commons' Journals, iv. 606.

Ενεργώντας βάσει έκθεσης της Επιτροπής Ασφαλείας, τον Σεπτέμβριο του 1647, τα μέλη της Βουλής των Κοινοτήτων αποφάσισαν, αλλά δεν προχώρησαν περαιτέρω, να κατηγορήσουν τον Χάουαρντ, μαζί με έξι άλλους ευγενείς, για εσχάτη προδοσία.  cites Commons' Journals, v. 296, 584. Στις 8 Σεπτεμβρίου 1653 ο Χάουαρντ ορκίστηκε ύπατος διαχειριστής του Ίπσουιτς. 

Μετά την Παλινόρθωση, ο Χάουαρντ έγινε λόρδος-υποδιοικητής του Σάφολκ και του Κέιμπριτζσιρ στις 25 Ιουλίου 1660.  Από τις 18 έως τις 24 Απριλίου 1661 διετέλεσε κόμης στρατάρχης της Αγγλίας για τη στέψη του Καρόλου Β'.  cites Walker, Coronation, p. 46. Την ίδια χρονιά έγινε συνταγματάρχης του Ιππικού της Πολιτοφυλακής του Σάφολκ.  Στις 28 Σεπτεμβρίου 1663 διορίστηκε Μ.Α. της Οξφόρδης,  cites Wood, Fasti Oxon., ed. Bliss, iv. 272. και Μ.Α. του Κέιμπριτζ στις 6 Σεπτεμβρίου 1664. Διορίστηκε επίσης κυβερνήτης του Λάντγκαρντ Φορτ, στο Έσσεξ, κύριος του Κοιτώνος του βασιλιά στις 4 Μαρτίου 1665, και φύλακας του βασιλικής οικίας στο Ώντλυ Εντ, στο Έσσεξ, τον Μάρτιο του 1667.  Διοίκησε την Πολιτοφυλακή του Σάφολκ κατά τη Μάχη του Λάντγκαρντ Φορτ στις 2 Ιουλίου 1667.  Διορίστηκε συνεπίτροπος για το αξίωμα του κόμη στρατάρχη της Αγγλίας στις 15 Ιουνίου 1673, συνταγματάρχης διοικητής τριών συνταγμάτων της Πολιτοφυλακής του Κέιμπριτζσιρ το 1678, και ήταν κληρονομικός επισκέπτης του Κολλεγίου Mάγκνταλεν, στο Κέιμπριτζ.  Τον Μάρτιο του 1681 απολύθηκε από τον βαθμό του λόρδου-υποδιοικητή του Σάφολκ και του Κέιμπριτζσιρ, και από την υπηρεσία στον Κοιτώνα του βασιλιά  cites Luttrell, i. 69.

Ο Χάουαρντ απεβίωσε τον Δεκέμβριο του 1688 και τάφηκε στις 16 Ιανουαρίου 1689 στο Σάφρον Γουόλντεν του Έσσεξ.  cites Luttrell, i. 496. Μετά το τέλος του, η κομητεία πέρασε στον αδελφό του Γεώργιο (απεβ. 1691).  Η βαρονία Χάουαρντ ντε Γουόλντεν έμεινε σε εκκρεμότητα για σχεδόν έναν αιώνα, μέχρι που ανακλήθηκε για έναν απόγονο της μεγαλύτερης κόρης του, λαίδης Έσσεξ Χάουαρντ, αργότερα Βαρόνης Γκρίφιν.

 Οικογένεια 
Την 1η Δεκεμβρίου 1640 (αργότερα την ίδια χρονιά που έγινε 3ος κόμης του Σάφολκ) ο Χάουαρντ νυμφεύτηκε τη λαίδη Σουζάνα Ριτς (απεβ. 15 Μαΐου 1649), κόρη του Ερρίκου Ριτς 1ου κόμη του Χόλλαντ, και μαζί της απέκτησε μία κόρη, την Έσσεξ. 

Γύρω στον Φεβρουάριο του 1650, ο Χάουαρντ νυμφεύτηκε για 2η φορά τη Βαρβάρα (απεβ. 13 Δεκεμβρίου 1681), κόρη του σερ Εδουάρδου Βίλιερς και χήρα του Ριχάρδου Γουένμαν και αργότερα του σερ Ριχάρδου Γουέντγουορθ. Η 2η Λαίδη Σάφολκ απεβίωσε στις 13 Δεκεμβρίου 1681, αφήνοντας μία κοινή κόρη, το 2ο παιδί του, τη λαίδη Ελισάβετ Χάουαρντ, ακόλουθο του θρόνου της βασίλισσας. 

Μετά τον Δεκέμβριο του 1681 και πριν από τις 8 Μαΐου 1682, ο λόρδος Σάφολκ νυμφεύτηκε την Άννα (απεβ. Οκτώβριο του 1720),  notes that she was buried at Saffron Walden on 27 October 1720 μεγαλύτερη κόρη του Ροβέρτου Μόνταγκιου 3ου κόμη του Μάντσεστερ, με τον οποίο δεν απέκτησε παιδιά. 

 Γη και κτίρια 
Ο λόρδος Σάφολκ κατείχε ακίνητα στο κεντρικό Λονδίνο, συμπεριλαμβανομένης του Σάφολκ Χάουζ, και φαίνεται ότι άφησε την Ιακωβιανή οικία του, Ώντλυ Εντ, στο Έσσεξ, που κτίστηκε από τον 1ο κόμη, στους απογόνους της μεγαλύτερης κόρης του.

 Αναφορές 

 Βιβλιογραφία 
 Goodwin, Gordon (1891). "Howard, James (1619–1688)". In Lee, Sidney (ed.). Dictionary of National Biography. Vol. 28. London: Smith, Elder & Co. pp. 40–41.
 Lee, Sidney, ed. (1903). "Howard, James". Index and Epitome. Dictionary of National Biography. Cambridge University Press. p. 649.
 Frank Hussey, Suffolk Invasion: The Dutch Attack on Landguard Fort, 1667, Lavenham: Terence Dalton, 1983; Landguard Fort Trust reprint 2005, ISBN 0-86138-027-4.

Κατηγορία:Οικογένεια Χάουαρντ (αγγλική αριστοκρατία)]